NEURADNO PREČIŠČENO BESEDILO

učbenikov in drugih učnih pripomočkov bremenijo starše oziroma skrbnike, lahko pa tudi šolo, če razpolaga z namenskimi sredstvi.

## 23. člen

(zagotovitev kadrovskih pogojev za izvajanje nadstandardnih pedagoških programov)

Osnovni šoli se sofinanciranje nadstandardnih pedagoških programov v breme mestnega proračuna lahko prizna samo, če ga izvajajo učitelji, ki izpolnjujejo zakonske pogoje za izvajanje pouka v osnovni šoli.

V primeru, da šola izvaja nadstandardne pedagoške programe na osnovi pogodbenega odnosa z zunanjimi izvajalci, je dolžna le-te pridobiti po zakonitem postopku, v breme mestne občine pa so lahko stroški dela obračunani samo skladno s predpisi in navodili pristojnega ministrstva.

## 24. člen

(upravičenci in način prijave)

K zgodnjemu učenju drugega tujega jezika lahko starši oziroma skrbniki prijavijo vsakega učenca 3. razreda osnovne šole, prijavo lahko vsako leto obnovijo do vključno 6. razreda, v zadnjem triletju osnovne šole pa lahko učenci pouk drugega tujega jezika nadaljujejo v breme sredstev državnega proračuna v okviru rednega programa osnovne šole.

K zgodnjemu učenju računalništva lahko starši oziroma skrbniki prijavijo vsakega učenca 4. razreda osnovne šole, prijavo lahko vsako leto obnovijo do vključno 6. razreda, v zadnjem triletju osnovne šole pa lahko učenci pouk računalništva nadaljujejo v breme sredstev državnega proračuna v okviru rednega programa osnovne šole.

Če se učenec vključi v pouk zgodnega učenja drugega tujega jezika ali računalništva po 3. oziroma 4. razredu, mora osnovna šola pred njegovo vključitvijo preveriti ali znanje učenca naknadno vključitev dopušča.

Šola je dolžna prijave za vključitev učencev v nadstandardne pedagoške programe v naslednjem šolskem letu zbrati do zaključka pouka v tekočem šolskem letu. Kasnejše prijave lahko šola sprejme in upošteva samo, če vključitev dodatnih učencev ne zahteva oblikovanja dodatnih skupin. V postopku zbiranja prijav je šola dolžna starše oziroma skrbnike seznaniti z namenom, vsebino in zahtevnostjo ter predvideno organizacijo izvajanja nadstandardnega pedagoškega programa in jih opozoriti, da je prijava prostovoljna, na osnovi te prijave pa je v naslednjem šolskem letu udeležba učenca pri pouku izbranega nadstandardnega pedagoškega programa obvezna.

Na osnovi prijav staršev oziroma skrbnikov oblikuje osnovna šola predlog za oblikovanje skupin pri pouku nadstandardnih pedagoških programov v naslednjem šolskem letu in ga posreduje pristojnemu organu mestne uprave skladno z njegovimi navodili.

## 25. člen

(oblikovanje skupin)

Za oblikovanje skupin pri nadstandardnih pedagoških programih veljajo enaki normativi kot za oblikovanje oddelkov za izvajanje rednega pouka v osnovni šoli, kar velja tudi za oblikovanje skupin, kombiniranih iz učencev od 3. do 6. razreda pri zgodnjem učenju drugega tujega jezika in od 4. do 6. razreda pri zgodnjem učenju računalništva.

Ne glede na gornje določilo je pri zgodnjem učenju računalništva v skupini največ toliko učencev, da na eni računalniški enoti delata hkrati največ dva učenca.

V primeru, da v mejah veljavnih normativov ni možno oblikovanje niti kombiniranih skupin, so lahko skupine, ki jih bo sofinanciral mestni proračun, s soglasjem pristojnega organa mestne uprave manjše od normativno določenega najmanjšega števila učencev.

7